CELEX: E2017P0007
Language: sk
Date: 2017-09-21 00:00:00
Title: Žaloba Dozorného úradu EZVO podaná 21. septembra 2017 proti Islandskej republike (Vec E-7/17)

16.11.2017   
            
            
               SK
            
            
               Úradný vestník Európskej únie
            
            
               C 386/10
            
         Žaloba Dozorného úradu EZVO podaná 21. septembra 2017 proti Islandskej republike
   (Vec E-7/17)
   (2017/C 386/08)
   Dozorný úrad EZVO, ktorý zastupuje Carsten Zatschler, Catherine Howdle a Ingibjörg Ólöf Vilhjálmsdóttir, splnomocnení zástupcovia Dozorného úradu EZVO, 35 Rue Belliard, B-1040 Brusel, Belgicko podal 21. septembra 2017 na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:
   
               1.
            
            
               Vyhlásil, že Islandská republika neprijala opatrenia potrebné na to, aby sa akt uvedený v kapitole VIII bode 6f prílohy II k Dohode o EHP (Smernica Európskeho parlamentu a Rady 2014/29/EÚ o harmonizácii právnych predpisov členských štátov týkajúcich sa sprístupnenia jednoduchých tlakových nádob na trhu), upravený protokolom 1 k Dohode o EHP stal súčasťou jej vnútroštátneho právneho poriadku, a že v každom prípade Dozorný úrad EZVO neinformovala o opatreniach prijatých na transpozíciu aktu, ako sa vyžaduje v článku 7 Dohody o EHP.
            
         
               2.
            
            
               Nariadil Islandskej republike uhradiť trovy tohto konania.
            
         Právna a skutková podstata veci a právny základ žaloby:
   
               —
            
            
               Táto žaloba sa týka skutočnosti, že Islandská republika si nesplnila svoje povinnosti zabezpečiť najneskôr v lehote do 8. februára 2017 súlad s odôvodneným stanoviskom Dozorného úradu EZVO vydaným 8. decembra 2016, ktoré sa týka nesplnenia povinnosti Islandskej republiky transponovať do svojho vnútroštátneho právneho poriadku smernicu Európskeho parlamentu a Rady 2014/29/EÚ o harmonizácii právnych predpisov členských štátov týkajúcich sa sprístupnenia jednoduchých tlakových nádob na trhu, ako sa uvádza v kapitole VIII bode 6f prílohy II k Dohode o Európskom hospodárskom priestore v znení upravenom Dohode o EHP protokolom 1 k nej (ďalej len „akt“).
            
         
               —
            
            
               Dozorný úrad EZVO tvrdí, že Islandská republika si neprijatím opatrenia potrebného na transpozíciu aktu v stanovenej lehote nesplnila svoje povinnosti vyplývajúce z uvedeného aktu a článku 7 Dohody o EHP.